Na temelju Zakona o grobljima ("Narodne Novine broj: 19/98, 50/12 i 89/17") i članka 18. Statuta Grada Križevaca ("Službeni vjesnik Grada Križevaca“ broj 4/09, 1/13, 1/18 i 3/18 – pročišćeni tekst), Gradsko vijeće Grada Križevaca na \_\_\_\_\_. sjednici, održanoj 30. 5. 2019. godine donijelo je

**ODLUKU O UVJETIMA I MJERILIMA ZA PLAĆANJE NAKNADE KOD DODJELE**

**GROBNOG MJESTA I GODIŠNJE NAKNADE ZA KORIŠTENJE GROBNOG MJESTA**

**Članak 1.**

Ovom se Odlukom propisuje način određivanja uvjeta i mjerila za plaćanje naknade kod dodjele grobnog mjesta i godišnje naknade za korištenje grobnog mjesta.

**Članak 2.**

Za dodjelu grobnog mjesta na korištenje plaća se naknada Upravi groblja.  
Za korištenje grobnog mjesta korisnik plaća godišnju grobnu naknadu Upravi groblja.

**Članak 3.**

Visinu naknade za dodjelu grobnog mjesta na korištenje i visinu godišnje grobne naknade utvrđuje Uprava groblja uz suglasnost gradonačelnika Grada Križevaca.  
Naknade iz stavka 1. ovog članka prihod su Uprave groblja.

**Članak 4.**

Pri utvrđivanju visine naknade za dodjelu grobnog mjesta na korištenje potrebno je voditi računa:

* o lokaciji i opremljenosti groblja;
* o veličini grobnog mjesta;
* o planiranoj površini razvoja i uređenja groblja;
* o planiranim troškovima uređenja komunalne infrastrukture, nasada i pratećih objekata  
  groblja;
* da li se grobno mjesto daje na korištenje u trenutku ukopa ili unaprijed na zahtjev budućeg korisnika.

**Članak 5.**

Naknada za dodjelu grobnog mjesta na korištenje plaća se prilikom dodjele grobnog mjesta na korištenje.  
Prikupljena sredstva naknada za dodjelu grobnog mjesta na korištenje Uprava groblja koristi namjenski za opremanje, uređenje i proširenje groblja sukladno planovima razvoja i poslovanja groblja.

**Članak 6.**

Visina godišnje grobne naknade utvrđuje se na osnovu planiranih odnosno stvarnih troškova održavanja groblja, te se raspoređuje na ukupan broj grobnih mjesta evidentiranih na prostornom planu groblja.   
Uprava groblja dužna je korisniku groba dostaviti uplatnicu za plaćanje naknade.

**Članak 7.**

Ova Odluka stupa na snagu osmog dana od dana objave u „Službenom vjesniku Grada Križevaca“.

**GRADSKO VIJEĆE**

**GRADA KRIŽEVACA**

KLASA:

URBROJ:

Križevci, 30. svibnja 2018.

PREDSJEDNIK

MARKO KATANOVIĆ